Rimantas Norvila

Rimantas Norvila (født 2. desember 1957 i Baptai i Kaunas fylke i Litauiske SSR i Sovjetunionen) er en litauisk katolsk prelat, ungdomsbiskop og biskop av Vilkaviškis.

Liv og virke

Bakgrunn
I 1975 ble Rimantas Norvila uteksaminert fra Kaunas' 26. middelskole og begynte på doktorgradsstudier ved Kaunas' polytekniske institutt. Fra 1976 til 1978 gjorde han obligatorisk militærtjeneste i den sovjetiske hær, stasjonerrt i Kaliningrad oblast. Deretter arbeidet ham ved forskjellige bedrifter og institusjoner i ca. 8 år.

I 1986 begynte han på presteseminaret i Kaunas.

Prest
Den 24. februar 1991 ble han presteviet. Etter det virket han som sokneprest i katedralen i Kaunas, og i menighetene St. Joseph og Prisikėlimo.

I 1993 ble han kansler for erkebispedømmet Kaunas' kurie. I 1995 studerte Norvila teologi ved Angelicum i Roma og tok lisensiatsgraden.

Hjelpebiskop i Kaunas
Den 28. mai 1997 ble Rimantas Norvila utnevnt til hjelpebiskop i Kaunas av pave Johannes Paul II og utnevnt til titulærbiskop av Castrum. Han ble ordinert til biskop den 29. juni 1997 av erkebiskopen av Kaunas, Sigitas Tamkevičius. Medkonsekratorer var Audrys Juozas Bačkis, erkebiskop av Vilnius, og Vladas Michelevicius, titulærbiskop av Thapsus og hjelpebiskop i Kaunas.

Han var midlertidig rektor for Kaunasseminaret (juli 1997-juli 2001) og generalvikar for erkebiskopen av Kaunas (27. juli 1999).

Biskop av Vilkaviškis 
Den 5. januar 2002 ble Norvila biskop av Vilkaviškis, utnevnt av Johannes Paul II. Han ble høytidelig innsatt i embedet i Vilkaviškiskatedralen den 10. februar.

Den 20. september 2002 ble han for rådet for ungdommen i den litauiske biskopskonferanse (LVK) og rådet for forholdet til den polske bispekonferanse i LVK, og medlem av LVKs faste råd siden 20. september  2005.

Den 4. mars 2016 valgt som en av visepresidentene i COMECE. Han ble gjenvalgt til dette den 22. mars 2023.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917
 Biskop Michel d’Herbigny (1880-1957) *1926 
 Biskop Anton Malecki (1861-1935) *1926 
 Biskop Teofilius Matulionis (1873-1962) *1929
 Kardinal Vincentas Sladkevičius (1920-2000) *1957
 Erkebiskop Sigitas Tamkevičius S.J. (1938-) *1991
 Biskop Rimantas Norvila (1972-) *2012

Referanser 

Litauiske katolske biskoper
Personer fra Kaunas fylke
Linjen Rebiba